— 446 — 



à Sa Majesté lettres de sa main contenant la mort dudit roy et 

 excusant que Sadite Majesté n'en fust esté advertye par luy de 

 sadite maladie, que avoit esté par l'espoir que l'on concepvoit que 

 de jour à aultre il guériroit, offrant faire pour elle tout ce qu'elle 

 pourroit attendre d'ung quy luy estoit et vouloit demeurer à jamais 

 humble et obéissant filz. De mesme aussy lesdites dames daul- 

 phine et MarguoriLe protestarent à Sadite Majesté de s'employer 

 pour elle jusqaes au bout, l'accompagnant d'une infinité d'honnestes 

 propuz. Et, entrant ladite dame Marguerite en la chambre de Sadite 

 Majesté, comme elle la vit tapissée de noir, le cueur luy faillist, 

 et au sortir elle retumba en ung aultre esvanohissement. Avec les- 

 dites dames se trouvarent, entre aultres, mesdames de Ganaples (1), 

 Massy (2), comtesse de Vertu, sa sœur (3), et l'admiralle (4) : que 

 fust par le commandement dudit daulpliin, lequel depuis leur fist 

 dire qu'elles ne retournassent à la court; en sorte qu'elles feirent 

 leur mieulx d'estre retenues par la royne, laquelle print seullement 

 Massy et l'admiralle , et gratiffia ladite admiralle en faveur de la 

 duchesse de Montpensier (5), sa sœur, laquelle l'en pria bien fort. 

 Et est ladite duchesse avec madame Marguerite, combien que le 

 daulphin l'ayt voulsu licencier ; mais ladite dame Marguerite dé- 

 clara qu'elle n'yroit en court que ladite duchesse ne l'accompagna : 

 sy est-ce que l'on tient ce ne sera pour long temps à cause que 

 Silvius (6) la hayt et sa sœur. Et fault que Massy laisse le train 

 qu'elle menoit. Et renvoya la royne ma dame de Canaples, com- 

 bien qu'elle pria de demeurer; mais elle avoit faict de mauvais 

 offices avec elle, et sans Silvius monsieur de Ganaples la vouloit 

 mettre en ung monastère et la répudier, disant maintenant qu'elle 

 a esté concubine du roy. L'on ne sçait encores que diront les aultres 

 mariz, et espère l'on que le jour sera venu. 



Le jour mesme que le daulphin fust audit Saint-Germain , y 

 arriva le connestable (7), lequel il receust de très bon visaige, et 



(1) Judith d'Acigné, femme de Jean VIII seigneur de Créquy et de Canaples, 

 dame d'iionneur de la reine Eléonore. 



(2) Clauda de Longueval. femme de Jean de Monchy, seigneur de Massy. 



(3) G'est-à-dire sœur do la ducliesse d'Etampes : il s'agit ici. en effet, de Char- 

 lotte de Pisseleu, comtesse de Vertus. 



(4) Françoise de Lougwy , veuve de Philippe de Chabot , seigneur de Brion , 

 amiral de F'rance. 



(5) Jacqueline de Longwy, femme de Louis de Bourbon, duc de Montpensier. 



(6) Pseudonyme sous lequel Saint-Manris désigne Diane de Poitiers, la toute- 

 puissante maîtresse de Henri II. « Pourquoi ce nom, s'est demandé M. Ch. 

 Paillard? est-ce parce que son prénom de Diane rappelle l'idée de forêt, Silva? » 



(7) Anne de Montmorency, connétable de France. 



